Le Pâquier FR

Le Pâquier estas urbo kaj komunumo en la distrikto Grejerco en Kantono Friburgo, Svislando. Ĝi havis 1086 loĝantojn je la 31-a de decembro 2011.

 Geografio 
Pâquier situas en la Friburgaj Antaŭalpoj sude de la urbo Bulle. La komunumo konsistas el la vilaĝo Le Pâquier kaj la setlejoj Prachaboud, Le Carmel kaj Montbarry kaj diversaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 4,49 km², de kiuj 17,4% estas kovritaj de arbaro, 68,6% servas por agrikulturo kaj 13,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Le Pâquier limas en okcidento, nordo kaj oriento al Bulle kaj en sudo al Grejerco.

 Trafiko 
Tra Le Pâquier pasas konekta vojo de Bulle al Prigny. La plej proksima alveturejo al la svisa aŭtovojo A12 situas 6 kilometrojn norde de Le Pâquier apud Bulle. Per stacidomo ĉe la trajnlinio de Bulle al Montbovon la komunumo estas konektita al la publika transportreto.

 Historio 
Dum mezepoko Le Pâquier formis parton de la Graflando Grejerco kaj dividis ties historian sorton. En la jaro 1555 la grafoj de Grejerco bankrotiĝis kaj la graflando fariĝis kune kun la hodiaŭa komunumo Le Pâquier havaĵo de la urba ŝtato Friburgo. La nomo de la komunumo estis la unuan fojon skribe menciita nur en la jaro 1637 kiel Pasquier.Fonto: Marianne Rolle: Le Pâquier en Historia Leksikono de Svislando (2009-11-18)

 Vidu ankaŭ 
 Aliaj lokoj kun la nomo Le Pâquier
 Le Pâquier-Montbarry (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Le Pâquier